ไฟแนนเชียลไดเจสต์
KCE เฮ ตัดหุ้นซื้อคืน 2.98%
29 ต.ค. 2565

KCE เฮ ตัดหุ้นซื้อคืน 2.98% 
บริษัท เคซีอี อีเลคโทรนิคส์ (KCE) ได้ตัดหุ้นที่ซื้อคืนและลดทุนเรียกชำระแล้ว เท่ากับ 14 ล้านหุ้น คิดเป็น 2.98%
บริษัทได้ซื้อหุ้นดังกล่าวคืนจากตลาดหลักทรัพย์ และจะต้องขายคืนระหว่างวันที่ 11-19 มิ.ย. 2556 แต่บริษัทไม่สามารถขายภายในระยะเวลาที่กำหนดได้ เนื่องจากสภาวะตลาดหุ้นไม่เอื้ออำนวยในการสั่งซื้อสั่งขาย และอาจส่งผลให้ราคาหุ้นปรับตัวลงอย่างไม่ปกติ ซึ่งจะทำให้ผู้ถือหุ้นของบริษัทเสียประโยชน์ บริษัทจึงอาศัยมติที่ประชุมคณะกรรมการเมื่อวันที่ 9 พ.ค. 2556 เพื่อดำเนินการลดทุนโดยการตัดหุ้นที่ซื้อคืน
ด้านราคาหุ้น KCE ดีดตัวขึ้น 0.30 บาท หรือ 2.03% ปิดที่ระดับ 15.10 บาท ส่วนหนึ่งเนื่องจากได้รับผลดีจากตลาดหุ้นโดยรวมที่ปรับตัวขึ้นกว่า 10 จุด และบริษัทได้รับผลบวกจากการลดทุนจากการตัดหุ้นที่ซื้อคืน ทำให้กำไรสุทธิต่อหุ้นดีขึ้น จากจำนวนหุ้นที่เรียกชำระแล้วที่ลดลง 
‘บ้านมณฑล’ ตั้ง FA รอเข้าตลาด 2-3 ปี
บริษัท บ้านมณฑล พร็อพเพอร์ตี้ แต่งตั้งบริษัท แคปปิตอล ลิ้งค์ แอ๊ดไวเซอรี่ เป็นที่ปรึกษาทางการเงิน (FA) เพื่อเสนอขายหุ้นสามัญเพิ่มทุนให้แก่ประชาชนทั่วไปครั้งแรก (ไอพีโอ) และเข้าจดทะเบียนในตลาดหลักทรัพย์แห่งประเทศไทยภายใน 23 ปีข้างหน้า เพื่อระดมทุนมาใช้ในการขยายธุรกิจอสังหาริมทรัพย์
บริษัทมีแผนจะเปิดตัว 2 โครงการใหม่ในช่วงครึ่งปีหลัง มูลค่าโครงการรวมประมาณ 1,770 ล้านบาท 
ทั้งนี้ บริษัท บ้านมณฑล พร็อพเพอร์ตี้ เป็นผู้ดำเนินธุรกิจอสังหาริมทรัพย์ ทั้งบ้านเดี่ยว บ้านแฝด ทาวน์โฮม เป็นต้น
TSF แห่ใช้สิทธิเพิ่มทุนล้นกว่า 200 ล้าน
นางวิมลวรรณ มิลินทจินดา ประธานเจ้าหน้าที่บริหาร บริษัท ทรีซิกตี้ไฟว์ (TSF) ผู้นำด้านสื่อโฆษณากลางแจ้งและกิจกรรมการตลาดรายใหญ่ของประเทศไทย เปิดเผยกรณีบริษัทจัดสรรหุ้นเพิ่มทุนให้กับผู้ถือหุ้นเดิมสัดส่วน 2 ต่อ 1 ในราคาหุ้น 0.75 บาท ได้รับเงินทั้งสิ้น 525 ล้านบาท ปรากฏว่ามีนักลงทุนจองซื้อหุ้นตามสิทธิทั้งหมด 687 ล้านหุ้น หรือ 98% และให้ความสนใจจองซื้อหุ้นเกินสิทธิกว่า 41% หรือ 291 ล้านหุ้น คิดเป็นเงินมากกว่า 200 ล้านบาท 
ผู้ถือหุ้นจองซื้อเกินสิทธิมาก สะท้อนว่าผู้ถือหุ้นให้ความมั่นใจและเชื่อมั่นต่อบริษัท รวมถึงทิศทางของผลงานที่กลับมาเทิร์นอะราวด์ โดยเริ่มเห็นภาพที่เด่นชัดตั้งแต่ไตรมาสแรกที่ผ่านมา ที่มีกำไรสุทธิ 9.94 ล้านบาท พลิกจากขาดทุนสุทธิ 27.47 ล้านบาทในช่วงเดียวกันปีก่อน พร้อมมั่นใจว่ารายได้ปีนี้จะเป็นไปตามเป้าหมายที่วางไว้ที่ 1,000 ล้านบาท
ด้านหุ้นเพิ่มทุนล็อตนี้ เริ่มเข้าซื้อขายในตลาดหลักทรัพย์ วันที่ 19 มิ.ย. เป็นวันแรก ปรากฏว่าราคาหุ้นปิดที่ 1.46 บาท ลดลง 0.07 บาท หรือ 4.58% ด้วยมูลค่าการซื้อขายจำนวน 75 ล้านบาท
BANPU ซื้อหุ้นคืนอีก 28 ล้านบาท 
บริษัท บ้านปู (BANPU) รายงานการซื้อหุ้นคืนจากตลาดหลักทรัพย์ วันที่ 19 มิ.ย. 2556 จำนวน 1.08 แสนหุ้น ในราคาหุ้นละ 257261 บาท เป็นเงิน 28,010,900 บาท ปัจจุบันบริษัทซื้อหุ้นในโครงการแล้วจำนวน 9,310,200 หุ้น คิดเป็น 3.43% มูลค่ารวม 2,943.54 ล้านบาท
WHA ทุ่ม 140 ล้านซื้อที่ดินสุราษฎร์
บริษัท ดับบลิวเอชเอ คอร์ปอเรชั่น (WHA) ได้ทำรายการซื้อที่ดิน อ.พุนพิน จ.สุราษฎร์ธานี ในราคาทั้งสิ้น 140.47 บาท จากบริษัท ถาวรอุตสาหกรรมยางแท่ง เมื่อวันที่ 6 มิ.ย. 2556 มีขนาดรายการสูงสุดเท่ากับ 1.95% คำนวณตามเกณฑ์มูลค่าสิ่งตอบแทน 
ตามนโยบายของบริษัท บริษัทซื้อที่ดินเพื่อนำไปพัฒนาและก่อสร้างอาคารคลังสินค้า ศูนย์กระจายสินค้า หรือโรงงาน ให้เช่าแก่ลูกค้าเพื่อตอบสนองความต้องการของลูกค้าที่เพิ่มมากขึ้นอย่างต่อเนื่อง ซึ่งจะสร้างรายได้และความเติบโตในอนาคต 
สำหรับการเปิดเผยสารสนเทศฉบับนี้ ล่าช้ากว่าเวลาตามหลักเกณฑ์ตามประกาศเรื่องรายการได้มาหรือจำหน่ายไป เนื่องจากความเข้าใจที่คลาดเคลื่อนของบริษัทในการคำนวณรายการทรัพย์สินที่ได้มา ซึ่งเข้าใจว่าทรัพย์สินที่ได้ที่ต้องนำมารวมคำนวณนั้นนับเฉพาะที่ดิน
MBK เก็บ 6 แสนหุ้น
บริษัท เอ็ม บี เค (MBK) แจ้งว่า วันที่ 18 มิ.ย.ที่ผ่านมา ได้เข้าซื้อหุ้นของบริษัทคืนจากตลาดหลักทรัพย์ จำนวน 672,000 หุ้น ราคาหุ้นละ 157-160 บาท รวมเป็นเงิน 106.53 ล้านบาท จนถึงปัจจุบันบริษัทซื้อหุ้นคืนแล้ว 10,014,800 หุ้น จำนวน 5.31% มูลค่ารวมที่ซื้อคืน 1,578.55 ล้านบาท
NIPPON ลงทุนอุดรพลาซ่า
คณะกรรมการบริษัท นิปปอน แพ็ค (ประเทศไทย) หรือ NIPPON มีมติอนุมัติให้ลงทุนหุ้นเพิ่มทุนของ บริษัท อุดรพลาซ่า จำนวนไม่เกิน 8 แสนหุ้น หรือ 20.51% ของทุนจดทะเบียนใหม่ 
สำหรับบริษัท อุดรพลาซ่า เป็นเจ้าของโครงการ UD Town ดำเนินธุรกิจศูนย์การค้าและคอมมูนิตี้มอลล์